《送朔斋右司赴宣城》
宋代·释元肇

鸳鹭胡为久未归，江东民瘦要公肥。诏翻云露宫鸦湿，帆起秋风画鹢飞。

把酒敬亭呼李白，高吟静练压玄晖。不须举手遮西日，花待刘郎对紫微。

作者简介：释元肇（一一八九～？）（生年据本集卷上《寄赵东阁》“与君生己酉”及卷下《丁巳生朝》年六十九推定），字圣徒（日刻本本集署名），号淮海，通州静海（今江苏南通）人，俗姓潘。年十九薙染受具。参浙翁于径山，命为掌记。出世通之光孝，历住吴城双塔、金陵清凉、天台万年、苏之万寿、永嘉江心、杭之净慈、灵隐等寺，圆寂于径山。有《淮海挐音》二卷。